На основу члана 57. ст. 1. тач. 1. Закона о основама система образовања и васпитања и члана 83. ст. 1. тач. 1. Статута Основне школе «Анта Богићевић» у Лозници, Школски одбор Основне школе „Анта Богићевић“ у Лозници, на седници одржаној дана 29. децембра 2015.године донео је:

**ИЗМЕНЕ И ДОПУНЕ**

**ПРАВИЛНИКА**

**О ПРАВИМА,ОБАВЕЗАМА И ВАСПИТНО-ДИСЦИПЛИНСКОЈ ОДГОВОРНОСТИ УЧЕНИКАОСНОВНЕ ШКОЛЕ «АНТА БОГИЋЕВИЋ»**

**У ЛОЗНИЦИ**

**I.ОПШТЕ ОДРЕДБЕ**

Члан 1.

Овим Правилником утврђују се права и обавезе ученика, одговорност ученика (дисциплинска и материјална), врсте повреда,васпитно-дисциплински поступак,васпитне и васпитно-дисциплинске мере и правна заштита ученика Основне школе „Анта Богићевић“ у Лозници ( у даљем тексту: Школа).

Члан 2.

Организацијом свог рада Школа омогућава ученику несметано остваривање његових права и испуњавање обавеза у остваривању права на стицање образовања

Ученик има право и дужност да редовно похађа наставу, извршава школске обавезе, понаша се у складу са Законом и актима школе. У остваривању својих права ученик не сме да угрожава права других.

**II. ЗАБРАНА ДИСКРИМИНАЦИЈЕ, НАСИЉА, ЗЛОСТАВЉАЊА И ЗАНЕМАРИВАЊА**

Члан 3.

У школи су забрањене активности којима се угрожавају, омаловажавају, дискриминишу или издвајају лица, односно групе лица, по основу:расне,националне,етничке,језичке,верске или полне припадности, физичких и психичких својстава, сметњи у развоју и инвалидитета,здравственог стања, узраста, социјалног и културног порекла, имовног стања,односно политичког опредељења и подстицање или неспречавање таквих активности, као и по другим основама утврђених законом којим се прописује забрана дискриминације.

Под дискриминацијом лица или групе лица сматра се свако непосредно или посредно, на отворен или прикривен начин, искључивање или ограничавање права и слобода, неједнако поступање или пропуштање чињења, односно неоправдано прављење разлика повлађивањем или давањем првенства.

Не сматрају се дискриминацијом посебне мере уведене ради постизања пуне равноправности,заштите и напретка лица,односно групе лица која се налазе у неједнаком положају.

Члан 4.

У школи је забрањено: физичко, психичко и социјално насиље; злостављање и занемаривање ученика; физичко кажњавање и вређање личности, односно сексуална злоупотреба ученика и запослених.

Под насиљем и злостављањем подразумева се сваки облик једанпут учињеног или поновљеног вербалног или невербалног понашања које има за последицу стварно или потенцијално угрожавање здравља, развоја и достојанства личности ученика или запосленог.

Занемаривање и немарно поступање представља пропуштање школе или запосленог да обезбеди услове за правилан развој ученика.

Школа је дужна да одмах поднесе пријаву надлежном органу ако се код ученика примете знаци насиља, злостављања или занемаривања.

Под физичким насиљем, сматра се: физичко кажњавање ученика од стране запослених и других одрслих особа; свако понашање које може да доведе до стварног или потенцијалног телесног повређивања ученика или запосленог, као и ученика према другим ученицима или запосленим, као и ученика према према другим ученицима или запосленим.

Под психичким насиљем, сматра се понашање које доводи до тренутног или трајног угрожавања психичког и емоционалног здравља и достојанстваученика или запосленог.

Под социјалним насиљем, сматра се искључивање ученика из групе вршњака и различитих облика социјалних активности школе.

У Школи је забрањен сваки облик насиља и злостављања из става 2. Овог члана, од стране ученика, његовог родитеља, односно старатеља или одраслог, над наставником, васпитачем, стручним сарадником и другим запосленим.

Због повреде забране из става 8. Овог Правилника, против родитеља, односно старатеља ученика покреће се прекршајни, односно кривични поступак

**III ПРАВА, ОБАВЕЗЕ И ОДГОВОРНОСТИ УЧЕНИКА**

1. **Права ученика**

Члан 5.

Права ученика остварују се у складу са потврђеним међународним уговорима, Законом о основама система образовања и васпитања и посебним законима, а школа, односно сви запослени дужни су да обезбеде њихово остваривање, а нарочито право на:

1. Квалитетан образовно – васпитни рад који обезбеђује остваривање свих принципа и циљева образовања и васпитања обухваћених Законом;
2. Уважавање личности,
3. Подршку за свестрани развој личности, подршку за посебно исказане таленте и њихову афирмацију,
4. Заштиту од дискриминације, насиља, злостваљања и занемаривања,
5. Благовремену и потпуну информацију о питањима од значаја за његово школовање,
6. Информације о његовим правима и обавезама,
7. Учествовање у раду органа Школе, у складу са Законом о основама система образовања и васпитања и посебним законима,
8. Слободу удруживања у различите групе, клубове и организовање ученичког парламента,
9. Подношење приговора и жалбе на оцену и на остваривање других права по основу образовања,
10. Покретање иницијативе за преиспитивање одговорности учесника у образовно-васпитном процесу уколико права из тач. 1) до 9) овог члана нису остварена,
11. Остваривање свих права детета и ученика, права на заштиту и на правично поступање Школе према ученику и када повреди обавезу утврђену Законом и овим Правилником,
12. Право на стипендију, кредит, смештај и исхрану у дому ученика, у ксладу са посебним законом.

Члан 6.

Ученик, његов родитељ, односно старатељ може да поднесе пријаву директору Школе у случају повреде права из члана 5. Овог Правилника, или непримереног понашања запослених према ученику, у року од 15 дана од дана наступања случаја.

Директор је дужан да пријаву размотри и да, уз консултацију са учеником, његовим родитељем, односно старатељем и запосленим одлучи о њој и предузме одговарајуће мере, у року од 15 дана од дана пријема пријаве.

Запослени у школи је дужан да рпијави директору, односно органу управљања кршења права детета и ученика.

1. **Обавезе ученика**

Члан 7.

У остваривању својих права ученик не сме да угрожава друге у остваривању њихових права.

Ученик има обавезу да:

1. Редовно похађа наставу и извршава школске обавезе,
2. Поштује школска правила, одлуке директора и органа Школе,
3. Ради на усвајању знања, вештина и вредносних ставова прописаних Школским програмом, прати сопствени напредак и извештава о томе наставнике и родитеља, односно старатеље,
4. У поступку оцењивања покаже своје стварно знање без коришћења разних облика преписивања и других недозвољених облика помоћи,
5. Не омета извођење наставе и не напушта час без претходног одобрења наставника,
6. Поштује личност других ученика, наставника и осталих запослених у школи,
7. Чува имовину Школе и чистоћу и естетски изглед школских просторија, као и имовину других организација за време посете или извођења дела програма образовно васпитног рада,
8. Учени, родитељ, односно старатељ ученика дужан је да у року од осам дана правда изостанак ученика и доставља потпуне и тачне контакт информације.
9. у школу долази прикладно одевен, водећи рачуна о личној уредности и хигијени,
10. стара се о очувању животне средине и понаша у складу са правилима еколошке етике.

**IV. ДИСЦИПЛИНСКА ОДГОВОРНОСТ УЧЕНИКА**

Члан 8.

Са учеником који врши повреду правила понашања или се не придржава одлука директора и органа Школе, неоправдано изостане са наставе пет часова, односно који својим понашањем угрожава друге у остваривању њихових права, Школа је дужна да, уз учешће родитеља, односно старатеља ученика, појачана васпитни рад активностима: у оквиру одељењске заједнице, стручним радом одељењског старешине, педагога, психолога, посебних тимова, а када је неопходно, да сарађује са одговарајућим установама социјалне, односно здравствене заштите на промени понашања ученика.

О васпитном раду са учеником одељењски старешина води евиденцију.

Такође, педагошка служба Школе, води евиденцију о васпитном раду са учеником.

Члан 9.

Ученик може да одговара за лакшу повреду обавезе која је у време извршења била предвиђена Статутом и овим Правилником, за тежу повреду обавезе која је у време извршења била прописана Законом или посебним законом и за повреду забране из члана 44. И 45. Закона о основама система образовања и васпитања.

**V ИЗРИЦАЊЕ ПЕДАГОШКИХ МЕРА**

Члан 10.

У неким случајевима учесталих повреда обавеза ученика, ученику се може изрећи и педагошка мера премештај у друго одељење.

Педагошка мера премештај у друго одељење може бити привременог и трајног карактера.

Одлуку о педагошким мерама доноси одељењско веће уз претходно прибављено мишљење педагошко психолошке службе.

**VI ЛАКШЕ ПОВРЕДЕ ОБАВЕЗА И ИЗРИЦАЊЕ ВАСПИТНИХ МЕРА**

Члан 11.

Лакше повреде радних обавеза ученика су:

1. неоправдано закашњавање на наставу или друге облике образовно-васпитног рада,
2. напуштање часа или другог облика образовно-васпитног рада, без одобрења наставника или стручног сарадника,
3. неоправдано изостајање из школе до 25 часова,
4. недолично понашање према другим ученицима, запосленима у Школи или трећим лицима, у просторијама школе или школском дворишту, или за време извођења образовно-васпитног рада који се изводи ван њих,
5. ометање извођења наставе или других облика образовно-васпитног рада,
6. неблаговремено правдање изостанака,
7. нарушавање естетског изгледа просторија Школе или школског дворишта,
8. долазак у школу и друга места на којима школа организује и спроводи образовно васпитни процес неприкладно одевен за наменске активности,
9. оштећење имовине школе,
10. употреба мобилног телефона, вокмена и других средстава комуникације током трајања часа,
11. несавесно вршење дужности дежурног ученика и редара,
12. одбијање да примени мере заштите и безбедности ученика у школи, на екскурзији или током ваннаставних активности ван школе,
13. учестала евиденција у одељењској дисциплинској свесци,
14. необавештавање родитеља најмање три пута у току школске године о резултатима свог учења и владања и непреношење порука одељењског старешине, стручних сарадника и других наставника,
15. оштећење или уништење личних ствари и прибора других ученика, наставника и других запослених у школи,
16. злоупотреба лекарског уверења.

Члан 12.

За лакшу повреду обавеза ученика може да се изрекне васпитна мера: опомена, укор одељењског старешине или укор одељењског већа, у складу са овим Правилником.

Васпитна мера изриче се ученику за лакшу повреду обавезе из члана 11. Овог Правилника, без вођења васпитно-дисциплинског поступка.

Мера из става 1. Овог члана може да се изрекне ученику ако је школа претходно предузела неопходне активности из члана 8. Овог Правилника.

АкоШшкола није претходно предузела неопходне активности из члана 8. Овог Правилника, предузеће их пре изрицања мере.

Члан 13.

Опомена се може изрећи за лакшу повреду обавезе ученика, а обавезно се изриче за неоправдано изостајање са часова наставе и других видова образовно-васпитног рада до 8 часова.

Опомену изриче одељењски старешина на часу одељењске заједнице и уписује је у ђачку књижицу.

Укор одељењског старешине може се изрећи за лакшу повреду обавезе ученика, а обавезно се изриче за неоправдано изостајање са часова наставе и других видова образовно-васпитног рада од 9 до 15 часова.

Васпитну меру укор одељењског старешине изриче одељењски старешина на часу одељењске заједнице и уписује је у ђачку књижицу.

Члан 14.

Укор одељењског већа може се изрећи за лакшу повреду обавезе ученика, а обавезно се изриче за неоправдано изостајање са часова наставе и других видова образовно-васпитног рада од 16 до 25 часова.

Укор одељењског већа изриче одељењско веће већином гласова свих чланова одељењског већа на предлог одељењског старешине или било ког члана одељењског већа. Гласање је јавно.

Васпитна мера укор одељењског већа уписује се у ђачку књижицу.

Одељенски старешина је дужан да о учињеној лакшој повреди и изреченој мери обавести родитеље и води евиденцију о изреченој мери.

**VII ВАСПИТНО-ДИСЦИПЛИНСКИ ПОСТУПАК И**

**ВАСПИТНО-ДИСЦИПЛИНСКЕ МЕРЕ**

Члан 15.

**Теже повреде обавезе ученика су:**

1. уништење, оштећење, скривање, изношење, преправка или дописивање података у евиденцији коју води Школа или друга организација, односно орган,
2. преправка или дописивање података у јавној исправи коју издаје школа или орган, односно исправи коју изда друга организација,
3. уништење или крађа имовине Школе, привредног друштва, предузетника, ученика или запосленог,
4. подстрекавање, помагање, давање ученику и употреба алкохола, дувана, наркотичког средства или психоактивне супстанце,
5. уношење у Школу или другу рганизацију оружја или другог предмета којим може да угрози или повреди друго лице,
6. понашање ученика којим угрожава властиту безбедност или безбедност других ученика, наставника и запослених у школи и које доводи до њиховог физичког и психичког повређивања,
7. употреба мобилног телефона, електронског уређаја и другог средства у сврхе којима се угрожавају права других или у сврху преваре у поступку оцењивања,
8. неоправдано изостајање са наставе и других облика образовно-васпитног рада више од 25 часова у току школске године, од чега више од 15 часова након писменог обавештавања родитеља, односно старатеља од стране школе,
9. учестало чињење лакших повреда обавеза у току школске године, под условом да су предузете неопходне мере из члана 8. Овог Правилника ради корекције понашања ученика.

За повреде из става 1. тач. 8) и тач. 9) овог члана обавезна је поступност у изрицању мера.

Члан 16.

За тежу повреду обавеза ученика може да се изрекне васпитно-дисцишлинска

мера:

1. укор директора,
2. укор наставничког већа

За учињену повреду забране из члана 44. И 45. Закона о основама система образовања и васпитања и члана 3. И 4. Овог Правилника, може да се изрекне васпитно-дисциплинска мера:

1. укор директора или укор наставничког већа
2. премештај ученика од петог до осмог разреда у другу основну школу на основу одлуке Наставничког већа, уз сагласност родитеља, односно старатеља и школе у коју прелази.

Мера из става 1. овог члана може да се изрекне ученику ако је Школа претходно предузела неопходне активности из члана 8. Овог Правилника.

Ако Школа није претходно предузела неопходне активности из члана 8. Овог Правилника, предузеће их пре изрицања мере.

Када предузете активности доведу до позитивне промене понашања ученика,обуставиће се поступак, осим ако је учињеном повредом забране из члана 44. и 45. Закона о основама система образовања и васпитања угрожен интегритет другог лица.

Мера из става 1. овог члана изриче се ученику након спроведеног васпитно-дисциплинског поступка и утврђене одговорности.

Члан 17.

Када малолетан ученик изврши повреду обавезе, односно забране из члана 44. и 45. Закона о основама система образовања и васпитања и члана 3. и 4. овог Правилника, Школа одмах обавештава родитеља, односно старатеља и укључује га у одговарајући поступак.

Одељенски старешина или друго лице које има сазнање о извршеној повреди обавештава директора школе да постоји основана сумња да је ученик извршио тежу повреду обавезе или повреду забране из члана 3. И 4. Овог Правилника и подноси директору Предлог за покретање васпитно-дисциплинског поступка.

Лице из става 2. Овог члана доставља директору податке о ученику, опис теже повреде обавезе ученика, односно забране, време, место и начин извршења повреде и одговарајуће доказе.

Члан 18.

За теже повреде обавезе ученика и за повреде забране из чл. 3 и 4. Овог правилника школа мора водити васпитно-дисциплински поступак о ком мора бити обавештен родитељ, односно старатељ ученика.

У васпитно-дисциплинском поступку ученик, уз присуство родитеља, односно старатеља, као и сви остали учесници и сведоци морају бити саслушани и могу дати писмену изјаву.

Васпитно-дисциплински поступак покреће директор најкасније у року од 30 дана од учињене теже повреде обавезе ученика или учињене повреде из чл. 3. и 4. Овог Правилника и окончава се решењем. Пре доношења решења морају се утврдити све чињенице које су од значаја за доношење решења.

Члан 19.

По добијању Предлога и одговарајућих обавештења, директор Закључком покреће васпитно-дисциплински поступак.

Закључак садржи податке о ученику, опис теже повреде обавезе ученика, односно повреде забране , време, место и начин извршења повреде и одговарајуће доказе.

Закључак се доставља ученику, односно његовом родитељу или старатељу, одељењском старешини, стручним сарадницима, односно одговарајућем стручном тиму.

Члан 20.

Васпитно-дисциплински поступак води комисија од 3 члана, коју формира

директор школе, у чијем је саставу обавезно одељењски старешина ученика

против кога се води поступак, психолог или педагог и још један наставник.

Председник комисије је одељењски старешина ученика.

Васпитно-дисциплински поступак се води применом правила општег управног

поступка и окончава решењем.

Члан 21.

Директор обавештава ученика, родитеља, старатеља ученика и сведоке о дану, часу и месту саслушања ученика, најкасније три дана пре дана одређеног за саслушање.

Комисија прикупља доказна средства (прикупља изјаве ученика и запослених, тачну евиденцију неоправданих изостанака и сл.).

Комисија је дужна да ученика саслуша, обавезно у присуству родитеља, да му прочита изјаве сведока, да му омогући да се о тим изјавама изјасни, а ако је то неопходно и да суочи сведоке са учеником.

Комисији присуствује и секретар школе, који води рачуна да се поступак одвија по закону и води записник.

О вођењу васпитно-дисциплинског поступка води се записник.

Записник се завршава закључком који садржи податке о ученику, опис теже повреде обавезе ученика, односно забране, време, место и начин извршења повреде, утврђену одговорност за извршену тежу повреду обавезе, постојање олакшавајућих, односно отежавајућих околности.

Записник потписују чланови комисије, ученик, односно његов родитељ и записничар.

По завршетку васпитно-дисциплинског поступка записник се доставља органи надлежном за одлучивање.

Члан 22.

Васпитно-дисциплинска мера има васпитни карактер. Циљ васпитно-дисциплинске мере је да утиче на ученика на ученика како би своје понашање довео у склад са правилима школског живота и рада.

Приликом доношења одлуке о изрицању васпитно-дисциплинске мере узеће се у обзир лична својства, тежина повреде, степен одговорности, ранија понашања ученика, околности под којима је повреда учињена, као и све друге околности које могу бити од утицаја за изрицање мере којом се најбоље може постићи сврха кажњавања.

Члан 23.

Када предузете активности доведу до позитивне промене понашања ученика, обуставиће се поступак, осим ако је учињеном повредом забране из члана 44. и 45. Закона о основама система образовања и васпитања и члана 3. и 4. овог Правилника озбиљно угрожен интегритет другог лица.

Члан 24.

Васпитна и васпитно-дисциплинска мера изричу се у школској години у којој је учињена повреда обавезе ученика.

Ако је ученик извршио више повреда обавеза изриче се само једна васпитно-дисциплинска мера.

Члан 25.

Васпитно-дисциплинска мера укор директора се изриче за тежу учињену тежу повреду обавезе ученика из члана 14. овог Правилника и повреду забране из чл. 3. и 4. овог Правилника.

Након спроведеног дисциплинског поступка и утврђене теже повреде обавезе ученика, директор Школе решењем изриче укор.

Члан 26.

Васпитно-дисциплинска мера укор Наставничког већа се изриче за учињену тежу повреду обавезе ученика, утврђену Законом о основама система образовања и васпитања и чланом 14. овог Правилника и повреду забране из чл. 3. и 4. овог Правилника.

Након спроведеног дисциплинског поступка и утврђене теже обавезе ученика, Наставничко веће доноси већином гласова свих чланова, одлуку о изрицању васпитно дисциплинске мере из става 1.

Одлука Наставничког већа којом се изриче васпитно дисциплинска мера из става 1. Овог члана мора да садржи: име и презиме ученика, назив одељења, кратак опис повреде коју је ученик ичинио, време и место извршења повреде, врсту повреде, датум и број закључка о покретању поступка, датум и број Записника о саслушању ученика у васпитно-дисциплинском поступку, извештај одељењског старешине и извештај психолошко-педагошке службе.

На основу одлуке Наставничког већа директор школе доноси решење о васпитно-дисциплинској мери из става 1. Решење мора да садржи све саставне делове које садржи решење у управном поступку.

Члан 27.

Васпитно-дисциплинска мера премештај ученика од петог до осмог разреда у другу основну школу на основу одлуке Наставничког већа, уз сагласност родитеља, односно старатеља и школе у коју прелази се изриче за учињену повреду забране из члана 44. и 45. Закона о основама система образовања и васпитања.

Након спроведеног дисциплинског поступка и утврђене теже повреде обавезе ученика, Наставничко веће доноси већином гласова свих чланова, одлуку о изрицању васпитно-дисциплинске мере из става 1.

Одлука Наставничког већа којом се изриче васпитно-дисциплинска мера из става 1. Овог члана мора да садржи: име и презиме ученика, назив одељења, кратак опис повреде коју је ученик учинио, време и место извршења повреде, врсту повреде, датум и број Закључка о покретању поступка, датум и број Записника о саслушању ученика у васпитно-дисциплинском поступку, извештај одељењског старешине и извештај психолошко-педагошке службе.

На основу одлуке Наставничког већа директор школе доноси решење о васпитно-дисциплинској мери из става 1. Решење мора да садржи све саставне делове које садржи решење у управном поступку.

**VIII СМАЊЕЊЕ ОЦЕНЕ ИЗ ВЛАДАЊА**

Члан 28.

За учињену лакшу повреду обавезе ученика, уз изрицање васпитне мере-укор одељењског већа, ученику се може смањити оцена из владања, о чему одлучује одељењско веће имајући у виду тежину повреде обавезе, последице повреде, околности под којима је повреда учињена, степен одговорности ученика, раније понашање и понашање ученика после учињене повреде, узраст ученика и других релевантних околности.

За изречену васпитно-дисциплинску меру укора директора, укора наставничког већа,премештаја ученика од петог до осмог разреда у другу основну школу, у сваком конкретном случају, а на основу процене степена одговорности ученика, ранијег понашања и понашања ученика после учеињене повреде, узраст ученика и других релевантних околности, надлежни орган утврђује-смањује оцену из владања.

Члан 29.

Владање ученика шестог, седмог и осмог разреда оцењује се описно у току полугодишта, а бројчано на крају првог и другог полугодишта и утиче на општи успех.

Члан 30.

Закључну оцену из владања утврђује одељењско веће на предлог одељењског старешине на крају првог и другог полугодишта на основу сагледавања личности и понашања ученика у целини, процењивањем његовог укупног понашања и извршавања обавеза прописаних законом и изречених васпитних или васпитно-дисциплинских мера и њихових ефеката, а нарочито на основу односа према:

1. школским обавезама,
2. другим ученицима,
3. запосленима школе и других организација у којима се остварује образовно-васпитни рад,
4. изреченој васпитној или васпитно-дисциплинској мери.

Члан 31.

Оцена из владања поправља се када дође до позитивне промене у

понашању ученика.

Оцена из владања поправља се на предлог одељењског старешине

најкасније на крају класификационог периода, односно полугодишта када

ученик:

1. показује позитивне промене у свом понашању,
2. прихвата одговорност за своје поступке и коригује своје понашање након указивања на непримерено понашање, након изречене васпитне, односно васпитно-дисциплинске мере,
3. коригује своје понашање кроз појачани васпитни рад.

**IX МАТЕРИЈАЛНА ОДГОВОРНОСТ УЧЕНИКА**

Члан 32.

Ученик, родитељ односно старатељ одговара за материјалну штету коју

ученик нанесе школи намерни или крајњом непажњом, у складу са Законом.

Члан 33.

Ученик не сме причинити штету школском инвентару нити осталој

имовини школе, изузев када је то неопходно у циљу спашавања лица или

опреме у случају више силе или догађаја који угрожава животе и здравље лица.

Под материјалном штетом сматрају се сва чињења или нечињења која

доводе до нарушавања изгледа и опреме, инвентара, стакала, фасаде и

школског дворишта, као и нпр. писање, урезивање, ломови и сличне радње које

захтевају поправку школске имовине.

Члан 34.

Поступак за утврђивање материјалне одговорности ученика покреће директор закључком.

Постојање штете, висину, околности под којима је настала и одговорност ученика за насталу штету, испитује трочлана комисија за утврђивање материјалне штете, коју именује наставничко веће Школе.

О свим околностима наведеним у ставу 2. Овог члана, комисија подноси директору школе извештај.

Члан 35.

Висина штете утврђује се на основу ценовника или књиговодствене вредности оштећене или уништене ствари. А ако то није могуће комисија процењује штету уз помоћ стручњака.

Уколико није могуће надокнадити штету без нарушавања првобитног изгледа оштећеног предмета, штета ће бити надокнађена у пуном износу-у циљу набавке новог предмета.

Комисија ће за сваку школску годину имати прелиминарни ценовник који ће помоћи да се брзо и у што краћем року отклони причињена штета школској имовини.

Члан 36.

Директор доноси решење о материјалној одговорности ученика, висини штете и обавези ученика, односно његовог родитеља или старатеља да штету надокнади у одређеном року, а на основу извештаја комисије.

Накнада штете уплаћује се на жиро рачун школе, односно предузећа којем је штета нанета, у року од 15 дана од дана достављања решења.

Ако ученик, односно родитељ или старатељ, одбије да штету надокнади, наплата се може тражити путем суда.

Директор може да одлучи да ученик, његов родитељ или старатељ буде делимично или у целини ослобођен надокнаде штете у случају кад би надокнада довела ученика и његову породицу у тешку материјалну ситуацију.

Члан 37.

Ако је штету проузроковало више ученика, утврђује се материјална одговорност сваког ученика посебно.

Уколико се не може утврдити удео сваког ученика у проузроковању штете, сматра се да су сви ученици који су штету проузроковали намерно или из крајње непажње, подједнако одговорни и штету надокнађују солидарно.

За штету одговара и ученик који је помогао или подстрекавао ученика да начини штету.

X ПРАВНА ЗАШТИТА УЧЕНИКА

Члан 38.

Ученик, његов родитељ, односно старатељ има право да поднесе жалбу Школском одбору на изречену васпитно-дисциплинску меру за извршену тежу повреду обавезе ученика или за повреду забране из члана 44. и 45. Закона и члана 3. и 4. овог Правилника и на решење о утврђеној материјалној одговорности ученика у року од три дана од дана достављања решења о утврђеној одговорности и изреченој мери.

Члан 39.

Школски одбор решава по жалби из члана 35. Овог Правилника у року од 15 дана од дана достављања. Жалба одлаже извршење решења директора.

Против другостепеног решења о изреченој васпитно-дисцилинској мери искључења ученика, ученик, његов родитељ или старатељ има право на судску заштиту у управном спору.

Члан 40.

Ученик, његов родитељ, односно старатељ који сматра да су му повређена права утврђена законом или посебним законом, доношењем или недоношењем одлуке након подношења пријаве, приговора или жалбе, односно ако је повређена забрана из члана 44. и 45. Закона, право из члана 103. Закона, што утиче на статус ученика, има право да поднесе захтев за заштиту права министарству, у року од 8 дана од дана сазнања за повреду својих права.

XI ПРЕЛАЗНЕ И ЗАВРШНЕ ОДРЕДБЕ

Члан 41.

Измене и допуне Овог Правилника ступају на снагу осмог дана од дана објављивања на огласној табли Школе.

Члан 42.

За све што није регулисано овим Правилником примењиваће се одредбе Закона о основама система образовања и васпитања, Закона о раду и Посебног колективног уговора за запослене у основним и средњим школама и домовима ученика и других општих прописа који регулишу ову област.

Председник Школског одбора

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Горан Ђурић

Правилник објављен на огласној табли Школе дана 29. децембра 2015. године, а ступио на снагу дана 6. јануара 2016. године.

Секретар школе

\_\_\_\_\_\_\_\_\_\_\_\_\_\_\_\_\_\_

Цветојевић Бранислав

На основу члана 57. ст. 1. тач. 1. Закона о основама система образовања и васпитања и члана 83. ст. 1. тач. 1. Статута Основне школе «Анта Богићевић» у Лозници, Школски одбор Основне школе „Анта Богићевић“ у Лозници, на седници одржаној дана 29. децембра 2015.године донео је:

**ИЗМЕНЕ И ДОПУНЕ**

**ПРАВИЛНИКА**

**О ПРАВИМА,ОБАВЕЗАМА И ВАСПИТНО-ДИСЦИПЛИНСКОЈ ОДГОВОРНОСТИ УЧЕНИКАОСНОВНЕ ШКОЛЕ «АНТА БОГИЋЕВИЋ»**

**У ЛОЗНИЦИ**

Члан 1.

Члан 20. мења се и гласи:

Васпитно-дисциплински поступак води комисија од 3 члана, коју формира

директор школе, у чијем је саставу обавезно одељењски старешина ученика

против кога се води поступак, психолог или педагог и још један наставник.

Председник комисије је одељењски старешина ученика.

Васпитно-дисциплински поступак се води применом правила општег

управног поступка и окончава решењем.

Члан 2.

Члан 21. мења се и гласи:

Директор обавештава ученика, родитеља, старатеља ученика и сведоке о дану, часу и месту саслушања ученика, најкасније три дана пре дана одређеног за саслушање.

Комисија прикупља доказна средства (прикупља изјаве ученика и запослених, тачну евиденцију неоправданих изостанака и сл.).

Комисија је дужна да ученика саслуша, обавезно у присуству родитеља, да му прочита изјаве сведока, да му омогући да се о тим изјавама изјасни, а ако је то неопходно и да суочи сведоке са учеником.

Комисији присуствује и секретар школе, који води рачуна да се поступак одвија по закону и води записник.

О вођењу васпитно-дисциплинског поступка води се записник.

Записник се завршава закључком који садржи податке о ученику, опис теже повреде обавезе ученика, односно забране, време, место и начин извршења повреде, утврђену одговорност за извршену тежу повреду обавезе, постојање олакшавајућих, односно отежавајућих околности.

Записник потписују чланови комисије, ученик, односно његов родитељ и записничар.

По завршетку васпитно-дисциплинског поступка записник се доставља органи надлежном за одлучивање.

Измене и допуне Овог Правилника ступају на снагу осмог дана од дана објављивања на огласној табли Школе.

Правилник објављен на огласној табли Школе дана 29. децембра 2015. године, а ступио на снагу дана 6. јануара 2016. године.